                CRACIUN IN BUCOVINA , 2015
      Pensiunea Musatinii, clasificata 4 stele cu restaurant de 3 stele, va ofera un sejur de neuitat cu ocazia sarbatorilor de iarna. Acesta consta intr-un pachet de 4 zile si 3 nopti , la care se adauga o zi si o noapte  bonus , pentru cei care platesc avansul pana pe data de 24.11.2015. Intrarea se face pe 23 sau 24.12.2015 si iesirea pe 27 sau 28.12.2015. Se intra cu pranz sau cina si se iese cu mic dejun sau pranz.

In pachet sunt incluse toate mesele,bauturile naturale alcoolice si nealcoolice, cazarile, o cina festiva pe 25.12. si un un pranz festiv a doua zi de Craciun, pe 26.12.

     Majoritatea preparatelor servite la noi sunt naturale,din productie proprie. Carnea de vita si porc precum si preparatele din carne sunt din ferma noastra . Produsele din lapte (cascaval, branza, smantana, unt) sunt din fabrica noastra de produse lactate iar painea si derivatele din faina din brutaria proprie. 

    Programul este urmatorul:

· sosire pe 23 sau 24.12.2015
· pe 24-taierea porcului si prepararea produselor traditionale ( carnati, caltabosi, toba, costita, slanina de casa). Carnatii, slaninutele si costitele se vor afuma la pensiune.

· Pomana porcului . Gustare de preparate si sorici stropite cu palinca de casa si vin natural pentru cei care nu postesc . Pentru cei care postesc vom prepara bucate din camara proprie (hribi sau opintici cu ceapa  usturoi si mamaliguta,sarmale cu bureti,zacusca de casa ,etc).

· Seara de ajun ne gaseste inpodobind bradul si asteptand mosul care soseste in sanie cu zurgalai trasa de cai , cu daruri pentru cei cuminti, mari si mici.

· Primirea colindatorilor si a altor obiceiuri autohtone la masa de seara.

· In prima zi de Craciun vom avea mic dejun traditional cu preparate bucovinene, pranz si seara festiva cu muzica  , concurs de dans, jocuri , etc. Cina festiva va cuprinde cateva feluri de mancare ( antreu rece, antreu cald, friptura , sarmale , prajituri , tort , toate stropite cu bauturi naturale ). Nu vor lipsi cozonacii de casa.
· A doua zi de Craciun o vom lua de la capat cu pranzul festiv prelungit care va cuprinde cateva feluri de mancare , printre care ciorba radauteana sau de burta , cozonaci, bauturi, etc, gratar in aer liber. Vom primi din nou obiceiuri traditionale, colindatori , steaua , piese de teatru .

· Daca va fi respectata traditia anilor anteriori , a treia zi, de Sfantul Stefan, veti putea urmari , in apropierea pensiunii , piesa STEFAN CEL MARE jucata de tineri imbracati in costume medievale si calari pe cai sau in trasuri unde, pe parcursul a mai bine de o ora  , se vor putea urmari cateva crampee din istoria zbuciumata a Moldovei lui Stefan . Tot aici veti putea urmarii Festivalul de datini si obiceiuri de iarna prezentat de ansambluri populare ale comunelor din zona precum si din Putna (Calutul, Malanca,Capra, Cerbul Ursul,Banda lui Jianu etc).Artisti si interpreti de muzica populara vor sustine un concert de cantece si colinzi din partea locului.

· Pe tot parcursul sejurului se pot face excursii prin imprejurimi pentru vizitarea obiectivelor turistice :

· Biserica de lemn a lui Dragos Voda , cea mai veche din Europa, Manastirea cu Mormantul voievodului si Muzeul medieval, Chilia lui Daniil Sihastrul, Muzeul satului, Dealul Crucii si Dealul lui Sion- pajul jertfit de Stefan la temelia manastirii.

· Se pot face, la cerere , plimbari cu sania cu cai cu zurgalai , plimbari cu ATV-urile pensiunii , se pot practica sporturi de iarna pe partia cu teleschi aflata in apropiere .

· Pensiunea noastra dispune de pescina interioara dotata cu cascada si didromasaj unde va puteti petrece o parte din timp in mod placut.

· Pentru cei care doresc sauna noastra va sta la dispozitie.

· Programul va fi destul de lejer, masele servindu-se intr-o marja de timp destul de larga , intentia noastra fiind sa dam o nota de vacanta sejurului. Vor fi conditionate doar mesele festive.
· Pe toata durata puteti urmari , seara de seara , program de colinde la manastire sau biserica din sat.

· Pretul este de 1500.0 lei/persoana/pachet.

· Modalitatea de plata: 50% avans si restul la sosire

· Copiii pana la 10 ani nu platesc cazare iar la masa se poate plati jumatate de portie.
· In camera se accepta un copil iar in apartament 2 copii mai mici de 10 ani.
· Relatii suplimentare despre noi pe site-ul nostru www.pensiuneamusatinii.ro si la telefon/fax 0230414444 sau 0744503536. Adresa de mail este office@pensiuneamusatinii.ro 
Va asteptam cu drag!
